5 ildən artıqdır ki, “Azimport” şirkəti ilə məhkəmə çəkişməsi olan Buzovna qəsəbə sakini Ramiz Zeynalov da şirkətin qeyri-rəsmi sahibinin Əli Əsədov olduğunu deyir. O, şirkət və Əli Əsədovla konfliktinin belə başladığını bildirir: “Mən Buzovnada yaşayıram. Əli Əsədov da Buzovnada yaşayır. Onun Buzovnadakı mülklərindən biri mənim ofisimə bitişik idi. 2011-ci ildə Əli Əsədov Xəzər Rayon icra başçısının müavini Əli Heydərov və qəsəbədəki bir makler vasitəsilə ofisimi almaq üçün mənə xəbər göndərdi. Mən ofisimi satmaqdan imtina etdim. Bundan sonra Əli Əsədov “Azimport”un təsisçisi Azər Əsgərovla mənim qəsəbədəki restoranıma gəlib. Oğlumun və restoranı işlədənlərin gözü qarşısında Azər Əsgərova restoranımı sökdürmək əmri verib. Əli Əsədov, Azər Əsgərov və Rəşad Məmmədov ortaqdırlar. Onların qanunsuz əməlləri ilə bağlı dəfələrlər prezidentə yazmışam. Mən dəqiq bilmədiyim məlumatı prezidentə necə yaza bilərəm?”